รัฐบาลไทย-ข่าวทำเนียบรัฐบาล-ศธ.จัดประชุมสัมมนาบทบาทของผู้นำในการดำเนินงานพื้นที่นวัตกรรมการศึกษา
วันอังคารที่ 22 มกราคม 2562
ศธ.จัดประชุมสัมมนาบทบาทของผู้นําในการดําเนินงานพื้นที่นวัตกรรมการศึกษา
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ มอบแนวทางในการเป็นประธานการประชุมสัมมนาบทบาทของผู้นําในการดําเนินงานพื้นที่นวัตกรรมการศึกษา เมื่อวันจันทร์ที่ 21 มกราคม 2562 ณ โรงแรมริเวอร์ไซด์ กรุงเทพฯ
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ มอบแนวทางในการเป็นประธานการประชุมสัมมนาบทบาทของผู้นําในการดําเนินงานพื้นที่นวัตกรรมการศึกษาเมื่อวันจันทร์ที่ 21 มกราคม 2562 ณ โรงแรมริเวอร์ไซด์ กรุงเทพฯโดยเน้นทุกภาคส่วนน้อมนําศาสตร์พระราชา หลักปรัชญาของเศรษฐกิจพอเพียง หลักการทรงงาน ของในหลวงรัชกาลที่9รวมทั้งพระราชปณิธานของในหลวงรัชกาลที่ 10 ที่จะสืบสาน รักษา ต่อยอด รวมทั้งพระบรมราโชบายด้านการศึกษาที่มุ่งสร้างพื้นฐานให้แก่ผู้เรียน 4 ด้านนํามาเป็นหลักในการทํางานด้านการศึกษาและการดําเนินชีวิต เพื่อสร้างประโยชน์ สร้างภาวะผู้นําในการเปลี่ยนแปลง และขับเคลื่อนการศึกษาในพื้นที่อย่างยั่งยืน
ดร.บุญรักษ์ ยอดเพชร เลขาธิการคณะกรรมการการศึกษาขั้นพื้นฐานกล่าวถึงการจัดการประชุมสัมมนาบทบาทของผู้นําในการดําเนินงานพื้นที่นวัตกรรมการศึกษาในครั้งนี้ เพื่อสร้างความรู้ความเข้าใจในพื้นที่นวัตกรรมการศึกษา บทบาทของผู้ที่เกี่ยวข้องในการดําเนินงาน และเพื่อเปิดโอกาสให้ผู้นําพื้นที่นวัตกรรมการศึกษานําร่องทั้ง 6 แห่ง ได้แลกเปลี่ยนการเรียนรู้ร่วมกัน เพื่อสร้างกลไกการบริหารการจัดการพื้นที่นวัตกรรมการศึกษาในอนาคตให้เกิดประสิทธิภาพสูงสุด
พล.อ.สุรเชษฐ์ ชัยวงศ์กล่าวว่า กระทรวงศึกษาธิการได้เตรียมความพร้อมในการขับเคลื่อนการพัฒนาพื้นที่นวัตกรรมการศึกษา ในระหว่างรอร่างพระราชบัญญัติพื้นที่นวัตกรรมการศึกษาเสร็จสมบูรณ์และประกาศใช้ ซึ่งขณะนี้อยู่ในการพิจารณาของสภานิติบัญญัติแห่งชาติ คาดว่าจะแล้วเสร็จในเวลาอันใกล้นี้ โดยได้ดําเนินงานในลักษณะคู่ขนานในหลายส่วน อาทิ การประกาศพื้นที่นวัตกรรมการศึกษานําร่องใน 6 ภาค, ประชุมคณะกรรมการอํานวยการพื้นที่นวัตกรรมการศึกษาในแต่ละภาค, การลงพื้นที่เพื่อชี้แจงเรื่องการขับเคลื่อนการพัฒนาในพื้นที่นวัตกรรมการศึกษา โดยเน้นสร้างการเปลี่ยนแปลงด้านคุณภาพการศึกษา การพัฒนาผู้เรียน และการลดความเหลื่อมล้ําทางการศึกษา เป็นต้น
ทั้งนี้ คนไทยนับว่าโชคดีเป็นอย่างยิ่งที่มีพระมหากษัตริย์ที่ทรงมีพระมหากรุณาธิคุณกับพสกนิกรมาอย่างยาวนาน จึงขอให้ทุกคนซึ่งมีบทบาทเป็นผู้นําการขับเคลื่อนพื้นที่นวัตกรรมการศึกษา ได้น้อมนํา "ศาสตร์พระราชา" ทั้งหลักปรัชญาของเศรษฐกิจพอเพียง หลักการทรงงาน พระบรมราโชวาทของพระบาทสมเด็จพระปรมินทรมหาภูมิพลอดุลยเดช บรมนาถบพิตร (ในหลวงรัชกาลที่ 9) ที่สอดคล้องกับการยกระดับการศึกษาในพื้นที่นวัตกรรมการศึกษา ความว่า"การให้การศึกษาที่ดีนั้น เป็นงานที่ละเอียดลึกซึ้งมาก จําเป็นต้องใช้ความรู้อันกว้างขวาง ใช้ความสุขุมรอบคอบ ประกอบด้วยความตั้งใจ และความเพียรพยายาม และความเพียรพยายามอย่างแรงกล้า จึงจะทําได้สําเร็จ"และ“งานด้านการศึกษาเป็นงานสําคัญที่สุดอย่างหนึ่งของชาติ เพราะความเจริญและความเสื่อมของชาตินั้น ขึ้นอยู่กับการศึกษาของพลเมืองเป็นข้อใหญ่ ดังนั้น จึงต้องจัดการศึกษาให้เข้มแข็งยิ่งขึ้น"
รวมทั้งพระราชปณิธานของสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10) ที่จะสืบสาน รักษา ต่อยอด นํามาเป็นหลักในการทํางานด้านการศึกษา ตลอดจนการดําเนินชีวิต เพื่อสร้างประโยชน์ สร้างภาวะผู้นําในการเปลี่ยนแปลง และขับเคลื่อนการศึกษาในพื้นที่อย่างยั่งยืน
จึงเน้นย้ําให้ครูน้อมนําพระบรมราโชบายด้านการศึกษา ของในหลวงรัชกาลที่ 10 ที่การศึกษาต้องมุ่งสร้างพื้นฐานให้แก่ผู้เรียน 4 ด้านดังนี้1) มีทัศนคติที่ถูกต้องต่อบ้านเมืองคือ ต้องมีความรู้ความเข้าใจต่อชาติบ้านเมือง ยึดมั่นในศาสนา มั่นคงในสถาบันพระมหากษัตริย์ และมีความเอื้ออาทรต่อครอบครัว และชุมชนของตน2) มีพื้นฐานชีวิตที่มั่นคง มีคุณธรรมคือ ให้รู้จักแยกแยะสิ่งที่ผิด/ถูก สิ่งดี/ชั่ว เพื่อปฏิบัติแต่สิ่งที่ชอบที่ดีงาม ปฏิเสธสิ่งที่ผิดที่ชั่ว เพื่อสร้างคนดีให้แก่บ้านเมือง3) มีงานทํา มีอาชีพคือ ต้องให้เด็กรักงาน สู้งาน ทํางานจนสําเร็จ อบรมให้เรียนรู้การทํางาน ให้สามารถเลี้ยงตัวและเลี้ยงครอบครัวได้ และ4) เป็นพลเมืองดีซึ่งเป็นหน้าที่ของทุกคน สถานศึกษา และสถานประกอบการ ที่ต้องช่วยกันส่งเสริมให้ทุกคนมีโอกาสทําหน้าที่พลเมืองดี อาทิ การมีน้ําใจ มีความเอื้ออาทร มีจิตอาสา การบําเพ็ญประโยชน์ต่อสังคม
ในส่วนของ “ภาวะผู้นําการเปลี่ยนแปลง”จะต้องรู้จักกับการเปลี่ยนแปลง เป็นผู้นําที่สามารถสร้างการเปลี่ยนแปลง เป็นตัวแทนความเปลี่ยนแปลง โดยเฉพาะอย่างยิ่ง การมีทักษะนักคิด นักพัฒนาที่ทันต่อการเปลี่ยนแปลงของโลก การเป็นผู้ประสานงานอย่างราบรื่น ตลอดจนทักษะการประนีประนอม การประชาสัมพันธ์ และการประชาสงเคราะห์ ทั้งหมดทั้งมวลนี้ เพื่อยกระดับคุณภาพการศึกษาให้เกิดผลสัมฤทธิ์ การนํานวัตกรรม แนวความคิด ตลอดจนองค์ความรู้ และภูมิปัญญาในท้องถิ่น เข้ามาช่วยพัฒนาคุณภาพเด็กและเยาวชน
ทั้งนี้ ขอย้ําถึงการดําเนินงานให้สอดคล้องกับยุทธศาสตร์ชาติระยะ 20 ปีแผนการศึกษาแห่งชาติ และแผนการศึกษาขั้นพื้นฐานอย่างเหมาะสมกับ "ภูมิสังคม" อย่างต่อเนื่อง เมื่อนั้นจึงจะเกิดการพัฒนาที่มีประโยชน์สูงสุดต่อพื้นที่
พล.อ.สุรเชษฐ์ กล่าวด้วยว่า ขอให้รวบรวมข้อมูลข้อคิดเห็นข้อเท็จจากเข้าผู้ร่วมการประชุมครั้งนี้ ซึ่งอาจจะเกี่ยวกับระเบียบ ข้อบังคับ หรือกฎหมาย เพื่อให้กระทรวงศึกษาศึกษาธิการนําไปพิจารณาดําเนินการปรับปรุง แก้ไข เปลี่ยนแปลงต่อไป
Written byทิพย์สุดา ศรีษะแก้ว
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editor/Graphicบัลลังก์ โรหิตเสถียร